Bjørgen seiret og økte forspranget til Kowalczyk
Bjørgen fikk imidlertid tøff kamp på oppløpet av russiske Julia Ivanova, men rodde i land seieren helt på slutten. - Det var en hard kamp, men jeg var litt bedre på de siste 20 meterne. Jeg var heldig. Jeg er litt overrasket, men veldig glad, sier Bjørgen i et intervju vist på NRK etter etappen. VGLIVE:Referat fra herrenes og kvinnenes sprintfinaler Slottssprinten i den svenske hovedstaden var den 1. etappen av minitouren som avslutter årets verdenscup i langrenn. De tre siste etappene avvikles i Falun. Russiske Jula Ivanova ble nummer to onsdag, mens Maiken Caspersen Falla tok tredjeplassen. Dermed tok Bjørgen 50 poeng på dagens sprint i minitouren i Sverige, og ettersom Justyna Kowalczyk gikk på trynet og røk ut i semifinalen, fikk hun bare 28 poeng ettersom hun ble nummer ni totalt. Det medfører at Bjørgen drar ytterligere ifra med 22 poeng og at hun leder med 160 på Kowalczyk, med totalt 300 poeng igjen å kjempe om. Men Bjørgen vil ikke ta verdenscupseieren på forskudd. - Du vet aldri. Jeg skal gjøre mitt beste, og ser fram til løpet i Falun, sier Bjørgen i et intervju vist på NRK.I herrenes finale var det Eirik Brandsdal og Ola Vigen Hattestad som skulle forsvare Norges ære. Hattestad kom tregt i gang og klarte aldri å komme seg helt i tet. Men på den nest siste flaten var det Brandsdal som viste sin styrke og satte i gang et fryktelig tempo. Han dro fra alle og vant komfortabelt, ett sekund foran svenske Teodor Peterson, som allerede var vinner av sprintcupen sammenlagt. - Det føles bra. Jeg trodde at Teodor nærmet seg i den siste motbakken, men det holdt, sier en fornøyd Brandsdal etter etappen. Ola Vigen Hattestad var den eneste i finalen som gikk uten festesmurning. Det holdt bare til fjerdeplass. Også Brandsdal forsøkte seg uten festesmurning under skiene innledningsvis. - Jeg var helt sluttkjørt i armene etter kvartfinalen og valgte derfor å gå med festesmurning resten av sprinten, sier Brandsdal ifølge NTB.1) Eirik Brandsdal, Norge, 2) Teodor Peterson, Sverige, 3) Len Valjas, Canada, 4) Ola Vigen Hattestad, Norge, 5) Aleksej Poltoranin, Kasakhstan, 6) Nikolaj Morilov, Russland. Øvrige norske: 8) John Kristian Dahl, 17) Eldar Rønning, 18) Sjur Røthe, 22) Pål Golberg, 24) Anders Gløersen, 25) Niklas Dyrhaug, 29) Martin Johnsrud Sundby.1) Marit Bjørgen, Norge, 2) Julia Ivanova, Russland, 3) Maiken Caspersen Falla, Norge, 4) Charlotte Kalla, Sverige, 5) Katja Visnar, Slovenia, 6) Katerina Smutna, Østerrike. Øvrige norske: 18) Heidi Weng, 20) Ingvild Flugstad Østberg, 30) Marthe Kristoffersen, Norge, 32) Therese Johaug, 37) Martine Ek Hagen, 41) Kristin Størmer Steira, 42) Astrid Uhrenholdt Jacobsen, 43) Vibeke Skofterud.
Marit Bjørgen var raskest av alle på sprinten i Stockholm, og økte dermed forspranget til sin argeste rival Justyna Kowalczyk i verdenscupen sammenlagt.